भारत की ताकत बढ़ी, पढ़ें- अल्ट्रा लाइट 145 M-777 तोपों की 5 बड़ी खासियतें  
बोफोर्स सौदे के बाद पहली बार मिली आधुनिक तोपें
पोखरण में किया जाएगा परीक्षण
तोप का वजन है 4 टन
बोफोर्स तोप सौदे के बाद आज भारतीय सेना को दो अत्याधुनिक आर्टिलरी मिल गई हैं. अमेरिकी कंपनी बीएई की बनाई 145 एम 777 होवित्जर तोपों से भारतीय सेना की ताकत और बढ़ जाएगी. सेना की ओर से तोपखानों को आधुनिक बनाने के लिए काफी समय से मांग की जा रही थी. बीते साल 17 नवंबर को केंद्रीय कैबिनेट ने इस सौदे को मंजूरी दी थी और 30 नवंबर को ही इसको लेकर अमेरिका के साथ करार हुआ था. इस करार के मुताबिक जून  तक इन तोपों के भारत पहुंचने की उम्मीद थी. लेकिन कंपनी ने दो तोपों को पहले ही उपलब्ध करा दिया है.

आपको बता दें कि बोफोर्स तोपों के बाद पहली बार भारतीय सेना को आधुनिक तोपें मिली हैं. हालांकि कारगिल की लड़ाई के समय बोफोर्स के दम पर भारतीय सेना ने पाकिस्तान को पीछे धकेल दिया था. आज के दौरे में दुनिया भर के देश बोफोर्स की तुलना में कहीं ज्यादा आधुनिक आर्टिलरी सेना में शामिल कर चुके हैं. आप खुद ही अंदाजा लगा सकते हैं कि बोफोर्स तोप का वजन जहां 11,500 किलोग्राम वहीं इन होवित्जर तोपों का वजन सिर्फ 4 टन है.